ai4bharat/Pralekha huggingface dataset:
સમાજીક ન્યાય અને અધિકારીતા મંત્રાલય
કેન્દ્રીય મંત્રીમંડળે સફાઈ કર્મચારીઓ માટેના રાષ્ટ્રીય આયોગનો કાર્યકાળ ત્રણ વર્ષ માટે લંબાવવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે નેશનલ કમિશન ફોર સફાઈ કર્મચારી નો કાર્યકાળ 31.3.2022 થી વધુ ત્રણ વર્ષ માટે લંબાવવાની મંજૂરી આપી છે.
ત્રણ વર્ષ માટે એક્સ્ટેંશનનો કુલ નિહિતાર્થ અંદાજે રૂ. 43.68 કરોડ થશે.
અસર :
NCSKનો કાર્યકાળ 31.3.2022 પછી વધુ 3 વર્ષ માટે લંબાવાશે તેનાથી દેશમાં મુખ્ય લાભાર્થીઓ સફાઈ કર્મચારીઓ હશે અને મેન્યુઅલ સફાઈ કામદારોને ઓળખવામાં આવશે. 31.12.2021 મુજબના MS એક્ટ સર્વે હેઠળ ઓળખવામાં આવેલા મેન્યુઅલ સફાઈ કામદારોની સંખ્યા 58098 છે.
વિગતો:
NCSKની સ્થાપના વર્ષ 1993માં NCSK એક્ટ 1993ની જોગવાઈઓ અનુસાર શરૂઆતમાં 31.3.1997 સુધીના સમયગાળા માટે કરવામાં આવી હતી. બાદમાં કાયદાની માન્યતા શરૂઆતમાં 31.3.2002 સુધી અને ત્યારબાદ 29.2.2004 સુધી લંબાવવામાં આવી હતી. NCSK એક્ટ 29.2.2004થી પ્રભાવી થવાનું બંધ થઈ ગયું. તે પછી NCSKનો કાર્યકાળ સમયાંતરે ઠરાવો દ્વારા બિન-વૈધાનિક સંસ્થા તરીકે લંબાવવામાં આવ્યો છે. વર્તમાન પંચનો કાર્યકાળ 31.3.2022 સુધીનો છે.
પૃષ્ઠભૂમિ:
NCSK સફાઈ કર્મચારીઓના કલ્યાણ માટેના વિશિષ્ટ કાર્યક્રમો, સફાઈ કર્મચારીઓ માટેના હાલના કલ્યાણ કાર્યક્રમોનો અભ્યાસ અને મૂલ્યાંકન કરવા, ચોક્કસ ફરિયાદોના કેસોની તપાસ વગેરે અંગે સરકારને તેની ભલામણો આપી રહી છે. આ ઉપરાંત મેન્યુઅલ સફાઈ કામદારો તરીકે રોજગાર પર પ્રતિબંધની જોગવાઈઓઅને તેમના પુનર્વસન અધિનિયમ, 2013 અનુસાર , NCSKને અધિનિયમના અમલીકરણ પર દેખરેખ રાખવા, કેન્દ્ર અને રાજ્ય સરકારોને તેના અસરકારક અમલીકરણ માટે ટેન્ડર સલાહ અને અધિનિયમની જોગવાઈઓના ઉલ્લંઘન/બીનઅમલીકરણ અંગેની ફરિયાદોની તપાસ કરવાનું કામ સોંપવામાં આવ્યું છે. સરકારે સફાઈ કર્મચારીઓના ઉત્કર્ષ માટે ઘણા પગલાં લીધા હોવા છતાં, સામાજિક-આર્થિક અને શૈક્ષણિક રીતે તેઓની વંચિતતા હજુ દૂર થઈ શકી નથી. જોકે મેન્યુઅલ સ્કેવેન્જિંગ લગભગ નાબૂદ થઈ ગયું છે, છૂટાછવાયા કિસ્સાઓ જોવા મળે છે. ગટર/સેપ્ટિક ટાંકીઓની જોખમી સફાઈ એ સરકાર માટે સર્વોચ્ચ પ્રાથમિકતાનો વિસ્તાર છે. આથી, સરકારને લાગે છે કે સફાઈ કર્મચારીઓના કલ્યાણ માટે અને દેશમાં ગટર/સેપ્ટિક ટાંકીઓની સફાઈના સંપૂર્ણ યાંત્રિકીકરણ અને મેન્યુઅલ સફાઈ કામદારોના પુનર્વસનના લક્ષ્યને હાંસલ કરવા માટે સરકારના વિવિધ હસ્તક્ષેપો અને પહેલ પર સતત દેખરેખ રાખવાની જરૂર છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138
પ્રધાનમંત્રીનું કાર્યાલય
પ્રધાનમંત્રીએ મહામહિમ નિકોસ ક્રિસ્ટોડ્યુલાઈડ્સને સાયપ્રસના રાષ્ટ્રપતિ તરીકે ચૂંટાવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મહામહિમ નિકોસ ક્રિસ્ટોડ્યુલાઈડ્સને સાયપ્રસના રાષ્ટ્રપતિ તરીકે ચૂંટાવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
“સાયપ્રસના પ્રમુખ તરીકે ચૂંટાવા બદલ મહામહિમ નિકોસ ક્રિસ્ટોડ્યુલાઈડ્સને અભિનંદન. હું ભારત-સાયપ્રસ સંબંધોને વધારવા માટે તેમની સાથે નજીકથી કામ કરવા આતુર છું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ શ્રી સાયરસ મિસ્ત્રીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી સાયરસ મિસ્ત્રીના અકાળે અવસાન પર ઘેરા શોકની લાગણી વ્યક્ત કરી છે. શ્રી મોદીએ કહ્યું છે કે તેઓ એક આશાસ્પદ બિઝનેસ લીડર હતા જેઓ ભારતની આર્થિક ક્ષમતામાં વિશ્વાસ રાખતા હતા.
એક ટ્વીટમાં, પ્રધાનમંત્રી શ્રીએ કહ્યું;
"શ્રી સાયરસ મિસ્ત્રીનું અકાળે અવસાન આઘાતજનક છે. તેઓ એક આશાસ્પદ બિઝનેસ લીડર હતા જેઓ ભારતના આર્થિક સામર્થ્યમાં વિશ્વાસ રાખતા હતા. તેમના નિધનથી વાણિજ્ય અને ઉદ્યોગ જગત માટે મોટી ખોટ છે. તેમના પરિવાર અને મિત્રો પ્રત્યે સંવેદના. તેમના આત્માને શાંતિ મળે."
YP/GP/JD
(
માહિતી અને પ્રસારણ મંત્રાલય
પ્રસાર ભારતી ની સ્વાયતત્તા સર્વોચ્ચ – પ્રકાશ જાવડેકર
માહિતી અને પ્રસારણ મંત્રીએ દૂરદર્શન સમાચાર માટે 17 ડીએસએનજી વેનને લીલી ઝંડી દેખાડી
નવી દિલ્હી, 04-06-2019
લોક પ્રસારણમાં એક નવો અધ્યાય જોડતા કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરે દૂરદર્શન સમાચાર માટે 17 નવી ડિજિટલ સર્વિસ ન્યૂઝ ગેધરિંગ  વેનને લીલી ઝંડી આપી હતી.
આ વાન વિભિન્ન કેમેરાની મદદથી વીડિયો સ્ટ્રીમનો ઉપયોગ કરી જીવંત પ્રસારણ કરી શકે છે. દરેકમાં હાઈ ડેફિનેશન પ્રસારણ કરવાની વ્યવસ્થા છે, જેના દ્વારા દેશભરમાં દર્શકો ઉચ્ચ ગુણવત્તા ધરાવતું પ્રસારણ જોઈ શકે છે.
આ અવસરે શ્રી પ્રકાશ જાવડેકરે પ્રસાર ભારતીની સ્વાયતત્તાના મહત્વ પર ભાર મુકતા જણાવ્યું હતું કે પ્રેસની આઝાદી સર્વોચ્ચ છે. તેમણે હાઈ ડેફિનેશન વાળી આ ડીએસએનજી વાનની તૈયારી દ્વારા દર્શકોને પ્રસારણના ઉત્તમ અનુભવની ચર્ચા કરી હતી. તેમણે સોશિયલ મીડિયાના વિવિધ મંચ જેવા કે, યૂ-ટ્યૂબ, ટ્વીટર અને ફેસબુક પર પ્રસાર ભારતીના વિસ્તારની પ્રસંશા પણ કરી હતી.
માહિતી અને પ્રસારણ સચિવ શ્રી અમિત ખરેએ દેશ સાથે જોડાયેલ સમાચારોના વિસ્તાર સાથે કવરેજને સુનિશ્ચિત કરવાના મહત્વ અંગે ચર્ચા કરી હતી
DK/J.Khunt/GP/RP
(Visitor Counter : 183
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 157.87 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 14.84 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,57,87,10,595
|
|
બાકી ઉપલબ્ધ
|
|
14,84,52,821
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 157.87 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 14.84 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
પ્રધાનમંત્રીનું કાર્યાલય
પ્રધાનમંત્રીએ શ્રી આનંદશંકર પંડ્યાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા લેખક અને સાર્વજનિક બુદ્ધિજીવી શ્રી આનંદશંકર પંડ્યાજીના અવસાન પર દુઃખ વ્યક્ત કર્યું છે.
ટ્વિટ્સની શ્રેણીમાં, પ્રધાનમંત્રીએ કહ્યું: “શ્રી આનંદ શંકર પંડ્યાજી એક પ્રખર લેખક અને સાર્વજનિક બુદ્ધિજીવી હતા જેમણે ઇતિહાસ, જાહેર નીતિ અને આધ્યાત્મિકતા પર વિસ્તૃત રીતે લખ્યું હતું. તેઓ ભારતના વિકાસ માટે ઉત્સાહી હતા. તેઓ વિશ્વ હિન્દુ પરિષદમાં સક્રિય હતા અને સમાજ સેવા માટે નિઃસ્વાર્થપણે કામ કરતા હતા. તેમના નિધનથી દુઃખી છું.
મારું મન શ્રી આનંદ શંકર પંડ્યાજી સાથેની ઘણી બધી વાતચીતો તરફ વળે છે. મહાન સ્વાતંત્ર્ય સેનાનીઓ અને મુદ્દાઓ પર આંતરદૃષ્ટિ સાથેની તેમની ક્રિયા પ્રતિક્રિયાના કેટલાક ટુચકાઓ તેમની પાસેથી સાંભળીને આનંદ થયો. તેમના પરિવાર સાથે વાત કરી અને તેમના નિધન પર શોક વ્યક્ત કર્યો. ઓમ શાંતિ.”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આસામના મુખ્યમંત્રી સાથે ધરતીકંપ અંગે વાતચીત કરી, તમામ શક્ય મદદની ખાતરી આપી
પ્રધાનમંત્રી શ્રી નરેન્દ્ર મોદીએ રાજ્યના વિવિધ હિસ્સામાં અનુભવાયેલા ધરતીકંપના આંચકા સંદર્ભે આસામના મુખ્યમંત્રી શ્રી સર્વાનંદા સોનોવાલ સાથે વાતચીત કરી હતી.
શ્રી મોદીએ એક ટ્વીટમાં કહ્યું, “આસામના મુખ્યમંત્રી શ્રી @sarbanandsonwalJi સાથે રાજ્યના વિવિધ હિસ્સામાં અનુભવાયેલા ધરતીકંપના આંચકા અંગે વાતચીત કરી. કેન્દ્ર તરફથી શક્ય તમામ મદદની ખાતરી આપી છે. હું આસામના લોકોની સુખાકારી માટે પ્રાર્થના કરૂં છું.”
પેટ્રોલિયમ અને કુદરતી ગેસ મંત્રાલય
કોવિડ-19 રોગચાળા દરમિયાન એલપીજી સિલિન્ડરોનું વિતરણ
પ્રધાનમંત્રી ગરીબ કલ્યાણ પેકેજના ભાગ રૂપે આગામી ત્રણ મહિના માટે પીએમયુવાય લાભાર્થીઓને નિ:શુલ્ક એલપીજી રિફિલ પ્રદાન કરવાની યોજના તારીખ 1 એપ્રિલ, 2020થી લાગુ કરવામાં આવી હતી. જે લાભાર્થીઓના ખાતામાં રિફિલ ખરીદવા માટે અગાઉથી નાણાં જમા કરાયેલા છે, પરંતુ 30 જૂન, 2020 સુધી રિફિલ્સ ખરીદી શક્યા નથી, તેમના માટે આ યોજના હવે 30 સપ્ટેમ્બર, 2020 સુધી લંબાવી દેવામાં આવી છે. 16 સપ્ટેમ્બર, 2020 સુધી આ યોજના હેઠળ પીએમયુવાય લાભાર્થીઓને 13.57 કરોડ રિફિલ્સ પહોંચાડવામાં આવ્યા છે.
ઓઇલ માર્કેટિંગ કંપનીઓ  એ માહિતી આપી છે કે, તેમના દ્વારા ખરીદેલા એલપીજી સિલિન્ડરનું ઉત્પાદન ભારતમાં થાય છે અને કોઈ આયાત કરવામાં આવતી નથી. જોકે, સ્વદેશી એલપીજીનું ઉત્પાદન માંગ કરતા ઓછું છે, તેથી ઓએમસી દેશમાં એલપીજીનો સરળ પુરવઠો જાળવવા તથા ખાધને પહોંચી વળવા માટે એલપીજીની આયાત કરે છે. એપ્રિલ, 2020થી જૂન, 2020 દરમિયાન દેશની કુલ માંગના 44% ઘરઆંગણે ઉત્પાદિત એલપીજી દ્વારા પૂરી કરવામાં આવી છે અને બાકીની 56% આયાત દ્વારા પૂરી કરવામાં આવી છે.
આંતરરાષ્ટ્રીય બજારમાં એલપીજીના ભાવમાં થતી અસ્થિરતાથી ઘરેલું એલપીજી ગ્રાહકોને બચાવવા માટે સરકાર દ્વારા ઘરેલું સબસીડીવાળા એલપીજીના વેચાણના ભાવોમાં ફેરફાર કરવામાં આવે છે. ઘરેલુ એલપીજીના ભાવ દર મહિને એલપીજીના આંતરરાષ્ટ્રીય ભાવની સાથે પીએએચએએલ યોજના હેઠળ માસિક એલપીજી સબસીડીમાં અનુરૂપ સંશોધન સાથે સુધારેલા છે. બિન-સબસીડી કિંમતે રિફિલની ખરીદી પર લાગુ સબસીડી સીધા લાભાર્થીના બેંક ખાતામાં હસ્તાંતરિત કરવામાં આવે છે અને સબસીડીનો ભાર સરકાર દ્વારા ઉઠાવવામાં આવે છે. દિલ્હી માર્કેટમાં 14.2 કિલો એલપીજી રિફિલનો વર્તમાન છૂટક વેચાણ ભાવ રૂ. 594/- છે.
કેન્દ્રીય પેટ્રોલિયમ અને કુદરતી ગેસ મંત્રી શ્રી ધર્મેન્દ્ર પ્રધાને આજે રાજ્યસભામાં લેખિત જવાબમાં આ માહિતી આપી હતી.
SD/GP/BT
(Visitor Counter : 204
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 104.04 કરોડ વેક્સિનેશનના ડોઝ અપાયા
- છેલ્લા 24 કલાકમાં ભારતમાં 16,156 નવા કેસ નોંધાયા
- સક્રિય કેસ કુલ કેસનાં 1% કરતા ઓછા છે, હાલમાં 0.47% છે, માર્ચ 2020 પછી સૌથી ઓછા
- ભારતમાં સક્રિય કેસનું ભારણ 1,60,989 થયું, 243 દિવસમાં સૌથી ઓછા
- સાજા થવાનો દર હાલમાં 98.20% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 17,095 દર્દીઓ સાજા થયા, કુલ વધીને 3,36,14,434 દર્દીઓ સાજા થયા
- સાપ્તાહિક પોઝિટિવીટી દર છેલ્લા 34 દિવસથી 2% કરતા ઓછો થઈ ગયો છે, હાલમાં 1.19% છે
- દૈનિક પોઝિટિવીટી દર 1.25% પહોંચ્યો, છેલ્લા 24 દિવસથી 2% કરતા ઓછો
- કુલ 60.44 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1767082
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1767080
Important Tweets
(Visitor Counter : 106
મંત્રીમંડળ
મંત્રીમંડળે ઓડિશાના ઝારસુગુડા વિમાન મથકનું નામ બદલીને “વીર સુરેન્દ્ર સાઈ એરપોર્ટ, ઝારસુગુડા” તરીકે નવા નામકરણને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમડળે ઝારસુગુડા વિમાન મથકનુ નામ બદલીને “વીર સુરેન્દ્ર સાઈ એરપોર્ટ, ઝારસુગુડા” તરીકે નવા નામકરણને મંજૂરી આપી છે.
લાભ :
વીર સુરેન્દ્ર સાઈ એ ઓડિશાના જાણીતા સ્વાતંત્ર્ય સેનાની છે. ઝારસુગુડા એરપોર્ટનુ નવું નામકરણ કરવાથી ઓડિશા સરકારની ઘણા લાંબા સમયની ઈચ્છા પાર પડશે. આ નિર્ણય તે વિસ્તારના સ્થાનિક લોકોની લાગણીઓનું પ્રતિબિંબ છે. ઓડિશા સાથે સંકળાયેલા સદગતના વ્યક્તિત્વને આ નિર્ણયથી યોગ્ય શ્રદ્ધાંજલિ અર્પણ થશે.
NP/J.Khunt/GP/RP
(Visitor Counter : 144
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહે કહ્યું કે ભારતીયોની સલામતી અને સ્વસ્થ જીવન મોદી સરકારની સર્વોચ્ચ પ્રાથમિકતા છે
"કોરોના સામેના આ યુદ્ધમાં પણ દેશવાસીઓના જીવ બચાવવાનું જ મોદી સરકારે પોતાનું પરમ કર્તવ્ય માન્યું
"આજે પ્રધાનમંત્રી શ્રી નરેન્દ્ર મોદીએ રાષ્ટ્રને સંબોધતા આ સંકલ્પને પુનરાવર્તિત કર્યો છે"
"હું આપ સૌને વિનંતી કરું છું કે તમે આ આપત્તિ સામે લડવા માટે પ્રધાનમંત્રીની 'જ્યાં સુધી કોઈ દવા નહીં, ત્યાં સુધી કોઈ ઢીલાશ નહીં' ની અપીલને પોતાના જીવનનો મંત્ર બનાવી રાખો"
કેન્દ્રીય ગૃહમંત્રી શ્રી અમિત શાહે કહ્યું કે, ભારતીયોની સલામતી અને સ્વસ્થ જીવન જ મોદી સરકારની સર્વોચ્ચ પ્રાથમિકતા છે. પ્રધાનમંત્રી શ્રી નરેન્દ્ર મોદીએ રાષ્ટ્રને સંબોધન કર્યા બાદ પોતાના ટવીટ્સમાં શ્રી શાહે કહ્યું હતું કે, કોરોના સામેના આ યુદ્ધમાં પણ દેશવાસીઓના જીવ બચાવવાનું જ મોદી સરકારે પોતાનું પરમ કર્તવ્ય માન્યું છે. આજે પ્રધાનમંત્રી શ્રી નરેન્દ્ર મોદીએ રાષ્ટ્રને સંબોધન કરતી વખતે આ સંકલ્પનો પુનરોચ્ચાર કર્યો છે.”
કેન્દ્રીય ગૃહ મંત્રીએ એમ પણ કહ્યું હતું કે, "આપ સૌને વિનંતી કરું છું કે તમે આ આપત્તિ સામે લડવા માટે પ્રધાનમંત્રીની 'જ્યાં સુધી કોઈ દવા નહીં, ત્યાં સુધી કોઈ ઢીલાશ નહીં' ની અપીલને પોતાના જીવનનો મંત્ર બનાવી રાખો અને પોતાને તેમજ તમારા પરિવારને સુરક્ષિત રાખો. સંયુક્ત અને સંકલ્પિત ભારતના રૂપમાં જ આપણે આ આપત્તિમાંથી જીતી શકીશું.”
SD/GP/BT
(Visitor Counter : 165
પ્રધાનમંત્રીનું કાર્યાલય
પ્રધાનમંત્રી શ્રીએ મહારાજા બીર બિક્રમ માણિક્ય બહાદુરને તેમની જન્મજયંતિ પર યાદ કર્યા
પ્રધાનમંત્રી શ્રી નરેન્દ્ર મોદીએ મહારાજા બીર બિક્રમ માણિક્ય બહાદુરને તેમની જન્મજયંતિ પર શ્રદ્ધાંજલિ આપી હતી.
એક X પોસ્ટમાં, પ્રધાનમંત્રીએ જણાવ્યું હતું
“મહારાજા બીર બિક્રમ માણિક્ય બહાદુરને તેમની જન્મજયંતિ પર યાદ કરીએ. તેમની દ્રષ્ટિ અને નેતૃત્વ પેઢીઓને પ્રેરણા આપતા રહે છે. તેઓ એક અદભૂત વ્યક્તિ હતા જેમણે ત્રિપુરાની સામાજિક-આર્થિક પ્રગતિ માટે અથાક મહેનત કરી હતી.
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 177.70 કરોડને પાર
છેલ્લા ચોવીસ કલાકમાં 18 લાખ ડોઝ આપવામાં આવ્યા
સાજા થવાનો દર હાલમાં 98.59%
છેલ્લા 24 કલાકમાં 6,915 દૈનિક નવા કેસ નોંધાયા
ભારતમાં સક્રિય કેસનું ભારણ 92,472
સાપ્તાહિક પોઝિટિવિટી દર 1.11%
છેલ્લા 24 કલાકમાં 18 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 177.70 કરોડ ના સીમાચિહ્ન આંકને વટાવી ગયું છે. જે 2,04,61,239 સત્રો દ્વારા પ્રાપ્ત થયું છે.આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,01,609
|
|
બીજો ડોઝ
|
|
99,67,857
|
|
સાવચેતી ડોઝ
|
|
41,81,766
|
|
FLWs
|
|
પ્રથમ ડોઝ
|
|
1,84,09,585
|
|
બીજો ડોઝ
|
|
1,74,43,514
|
|
સાવચેતી ડોઝ
|
|
62,37,068
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,48,91,370
|
|
|
|
બીજો ડોઝ
|
|
2,79,76,062
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,18,71,141
|
|
બીજો ડોઝ
|
|
44,47,22,943
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,22,82,358
|
|
બીજો ડોઝ
|
|
18,02,64,366
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,64,19,524
|
|
બીજો ડોઝ
|
|
11,22,80,434
|
|
સાવચેતી ડોઝ
|
|
96,76,317
|
|
સાવચેતી ડોઝ
|
|
2,00,95,151
|
|
કુલ
|
|
1,77,70,25,914
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 16,864 દર્દીઓ સાજા થઇ ગયા છે અને છેલ્લા 24 કલાકમાં વધુ 4,23,24,550 દર્દીઓ સાજા થયા છે.
આના કારણે એકંદરે સાજા થવાનો દર 98.59% થયો છે.
છેલ્લા 24 કલાકમાં ભારતમાં દૈનિક 6,915 નવા કેસ નોંધાયા છે.
સક્રિય કેસનું ભારણ હાલમાં 92,472. હાલમાં સક્રિય કેસો દેશના કુલ પોઝિટિવ કેસોના 0.22% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 9,01,647 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 76.83 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 1.11 % છે, જ્યારે દૈનિક પોઝિટીવિટી દર આજે 0.77% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માનવ સંસાધન વિકાસ મંત્રાલય
માનવ સંસાધન અને વિકાસ મંત્રાલય હેઠળના નેશનલ બૂક ટ્રસ્ટ, ઈન્ડિયાએ કોવિડ-19ની માનસિક - સામાજિક અસર વિશે સમુદાયના અભિગમના મૂલ્યાંકન માટે ઓન-લાઈન પ્રશ્નોત્તરી પ્રકાશિત કરી
કોવિડ-19 અને તેને પગલે લાદવામાં આવેલા લોકડાઉન સંબંધિત સમસ્યાઓ ઉકેલવા ભારત સરકારે અપનાવેલા બહુપરિમાણીય અભિગમને ચાલુ રાખવા માનવ સંસાધન અને વિકાસ મંત્રાલયના નેજા હેઠળનું પુસ્તક પ્રકાશન અને પુસ્તક પ્રવર્તનની કામગીરી કરતું રાષ્ટ્રીય સ્તરનું એકમ નેશનલ બૂક ટ્રસ્ટ આ મહામારીની માનસિક - સામાજિક અસર અને તેનો સામનો કેવી રીતે કરવો, તે અંગે મનોવૈજ્ઞાનિકો અને પરામર્શકારોના અભ્યાસ જૂથની મદદથી સાત પુસ્તિકાઓ તૈયાર કરી રહ્યું છે. નેશનલ બૂક ટ્રસ્ટે તાજેતરમાં પોતાની કોરોના સ્ટડીઝની સીરીઝના ભાગરૂપે આ મહામારીની માનસિક - સામાજિક અસર વિશે સમુદાયના અભિગમના મૂલ્યાંકન કરવા માટે પ્રશ્નોત્તરી પ્રકાશિત કરી છે.
નેશનલ બૂક ટ્રસ્ટ નું સ્ટડી ગ્રુપ એ કોવિડ-19 અને લોકડાઉનની માનસિક - સામાજિક અસર અને તેનો કેવી રીતે સામનો કરવો જોઈએ, તેના સાત વિભાગોમાં મૂલ્યાંકન માટેની પ્રશ્નોત્તરી હિન્દી અને અંગ્રેજી ભાષામાં બહાર પાડી છે. આ સાત વિભાગોમાં: 1. માતા-પિતા, માતા અને મહિલા, 2. બાળકો, કિશોર અને યુવા, 3. કર્મચારીઓ, વ્યાવસાયિકો, સ્વ-રોજગારી મેળવનાર અને કામદારો, 4. દિવ્યાંગ, 5. કોવિડ-19ગ્રસ્ત પરિવારો, 6. તબીબી અને આવશ્યક સેવાઓ પૂરી પાડનારા, 7. વરિષ્ઠ નાગરિકો  સામેલ છે. આ પ્રશ્નોત્તરીનો જાહેર પ્રસાર કરવાનો હેતુ લોકડાઉનના ગાળામાં સમુદાયની ભાગીદારી અને લાગણીઓ વ્યક્ત કરવા માટે સહાયક વાતાવરણ પૂરું પાડવાનો છે.
વાચકો અને જાહેર જનતાને ઓનલાઈન પ્રશ્નોત્તરીના જવાબો આપીને ભાગ લેવા તેમજ પોતાની લાગણીઓ અને અનુભવો જણાવવા પ્રોત્સાહિત કરવામાં આવી રહ્યા છે, જેથી આ અભ્યાસ સૌને ઉપયોગી નીવડે. કોરોનાની ચપેટમાં આવેલા પરિવારોને તેમાં ભાગ લેવા અને પોતાના પ્રત્યુત્તરો મોકલવા પ્રોત્સાહિત કરવામાં આવી રહ્યા છે. આ પ્રશ્નોત્તરી મેળવવાની લિન્ક છે - https://nbtindia.gov.in/home__92__on-line-questionnaire-for-nbt-study.nbt.
એનબીટી સ્ટડી ગ્રુપમાં ડૉ. જિતેન્દ્ર નાગપાલ, ડૉ. હર્ષિતા, નિવૃત્ત સ્વોડ્રન લીડર મીના અરોરા, લેફ્ટનન્ટ કર્નલ તરુલ ઉપ્પલ, શ્રીમતી રેખા ચૌહાણ, શ્રીમતી સોની સિધુ અને કુમારી અપરાજિતા દીક્ષિત સામેલ છે. તેમણે આપેલા નિવેદન મુજબ, "વૈશ્વિક મહામારી કોવિડ-19ના સંકટના કસોટીભર્યા સમયે સ્ટડી ગ્રુપ પોતાને સોંપાયેલા કાર્યના પડકારો વિશે અમે ગંભીરપણે સભાન છે. આ ગ્રુપ સંશોધન, વર્ચ્યુઅલ ઈન્ટરવ્યુઝ અને કેસ સ્ટડીઝ દ્વારા વિવિધ ક્ષેત્રોમાં સરળતાથી આત્મસાત વાચન સામગ્રીની સહાયથી પરિસ્થિતિનો સામનો કરવાની પદ્ધતિઓ અને વ્યવહારુ નુસખા વિકસાવશે, જે લોકડાઉન દરમ્યાન કેવી રીતે વ્યવહાર કરવો અને મહત્તમ ભાવનાત્મક તાકાત અને હિંમત જાળવી રાખવા માટે એકંદર સશક્તીકરણ અને જાગૃતિ લાવવામાં મદદરૂપ થશે."
GP/RP
(Visitor Counter : 232
પ્રધાનમંત્રીનું કાર્યાલય
પ્રધાનમંત્રી શ્રીમતી દ્રૌપદી મુર્મુને મળ્યા
પ્રધાનમંત્રી શ્રી નરેન્દ્ર મોદી શ્રીમતી દ્રૌપદી મુર્મુને મળ્યા અને તેઓ ભારતના રાષ્ટ્રપતિ તરીકે ચૂંટાયા એ માટે અભિનંદન આપ્યા હતા. .
પ્રધાનમંત્રી શ્રીએ ટ્વીટ કર્યું:
"શ્રીમતી દ્રૌપદી મુર્મુજીને મળ્યો અને તેમને અભિનંદન આપ્યા."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  અને નેધરલેન્ડની વેરેનિજિંગ વાન રજિસ્ટરકન્ટ્રોલર્સ  વચ્ચે સમજૂતીકરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  અને નેધરલેન્ડની વેરેનિજિંગ વાન રજિસ્ટરકન્ટ્રોલર્સ  વચ્ચે થયેલા સમજૂતીકરાર ને મંજૂરી આપી છે.
આ એમઓયુ નેધરલેન્ડ અને ભારત વચ્ચે એકાઉન્ટિંગ, ફાઇનાન્સિયલ અને ઓડિટની જાણકારીના આધારને મજબૂત કરવામાં અને એને વિકસાવવામાં મદદરૂપ થશે.
અમલીકરણની વ્યૂહરચના અને લક્ષ્યાંકોઃ
- આઇસીએઆઈ અને વીઆરસી નેધરલેન્ડમાં ટેકનિકલ કાર્યક્રમો, સેમિનારો, કોન્ફરન્સ યોજવા અને હાથ ધરવા સંયુક્તપણે કામ કરશે;
- સભ્યનું વ્યવસ્થાપન, વ્યાવસાયિક નૈતિક મૂલ્યો, ટેકનિકલ સંશોધન, સતત વ્યાવસાયિક શિક્ષણ; વ્યવસાયિક ધોરણે એકાઉન્ટન્સીની તાલીમ, શિક્ષણ અને પરીક્ષાઓ હાથ ધરવી તેમજ એકાઉન્ટન્સી વ્યવસાયની સંસ્થાકીય ક્ષમતાનું નિર્માણ કરવું;
- iii. નેધરલેન્ડમાં એકાઉન્ટિંગ, ફાઇનાન્સ, ઇન્ફોર્મેશન ટેકનોલોજી અને ઓડિટના ક્ષેત્રમાં ટૂંકા ગાળાના વ્યાવસાયિક અભ્યાસક્રમો ઓફર કરવા;
- iv. વિદ્યાર્થીઓ અને ફેકલ્ટી આદાનપ્રદાન માટેના કાર્યક્રમો સ્વરૂપે સંભવિત વિકાસ માટે ચર્ચા કરવી;
- ભારત અને નેધરલેન્ડમાં તથા જ્યારે જરૂર પડે, ત્યારે આંતરરાષ્ટ્રીય સ્તરે એકાઉન્ટન્સી વ્યવસાય સાથે સંબંધિત ઉપલબ્ધ માહિતી અનિયંત્રિત રીતે વહેંચવી.
ફાયદા:
બંને દેશોની ટોચની સંસ્થાઓ વચ્ચે જોડાણ ભારતીય ચાર્ટર્ડ એકાઉન્ટ્સ માટે રોજગારીની તકોનું વધારે સર્જન કરવામાં મદદરૂપ થશે અને ભારતને મોટા પાયે રેમિટન્સ પણ મળશે.
અસર:
આઇસીએઆઈ યુરોપિયન વિસ્તારમાં 1500થી વધારે સભ્યોનો અને નેધરલેન્ડમાં આશરે 80 સભ્યોનો મજબૂત આધાર ધરાવે છે. નેધરલેન્ડની વીઆરસીને સહાય પ્રદાન કરવા માટે થયેલા આ એમઓયુથી આ વિસ્તારમાં આઇસીએઆઈના સભ્યોને લાભદાયક પુરવાર થશે અને આઇસીએઆઈના સભ્યોને નેધરલેન્ડમાં વ્યાવસાયિક તકો મેળવવાની સંભવિતતાઓમાં વધારો કરશે.
પૃષ્ઠભૂમિ:
ધ ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  ભારતમાં ચાર્ટર્ડ એકાઉન્ટન્ટ્સના વ્યવસાયનું નિયમન કરવા માટે ચાર્ટર્ડ એકાઉન્ટન્ટ્સ ધારા, 1949 અંતર્ગત સ્થાપિત કાયદેસર સંસ્થા છે. વર્ષ 1988માં સ્થાપિત વેરેનિજિંગ વાન રજિસ્ટરકન્ટ્રોલર્સ  સ્વૈચ્છિક વ્યાવસાયિક સંસ્થા છે અને એના સભ્યો મેનેજમેન્ટ એકાઉન્ટિંગ, ફાઇનાન્સિયલ એકાઉન્ટિંગ, ઇન્ટિગ્રેટેડ રિપોર્ટિંગ, વ્યૂહાત્મક નિયંત્રણ અને જોખમના વ્યવસ્થાપન તથા કોર્પોરેટ વહીવટમાં વિવિધ સેવાઓ પૂરી પાડે છે.
SD/GP
(
વિજ્ઞાન અને ટેકનોલોજી મંત્રાલય
નવી સ્માર્ટફોન-આધારિત પોર્ટેબલ ઓક્સિજન કીટ આપત્તિઓ અને તબીબી કટોકટી દરમિયાન સતત ઓક્સિજન પુરવઠો પ્રદાન કરી શકે છે
હેન્ડલ કરવા અને પરિવહન કરવા માટે સરળ, મલ્ટિ-મોડલ, સ્માર્ટફોન-આધારિત, ફીલ્ડ-પોર્ટેબલ ઓક્સિજન કિટ હવે તાજેતરના કોવિડ-19 રોગચાળા અને તબીબી કટોકટી અને ઉચ્ચ ઊંચાઈ સંબંધિત સમસ્યા જેવી અન્ય આફતો જેવી પરિસ્થિતિઓ દરમિયાન સમુદાયોને સુસંગત અને ખર્ચ-અસરકારક ઓક્સિજન પુરવઠો પ્રદાન કરી શકે છે. .
ઓક્સિજન પ્લસ નામના ફીલ્ડ-પોર્ટેબલ સ્માર્ટ બેગ પેક ઈમરજન્સી ઓક્સિજન કોન્સેન્ટ્રેટરને જીઆરએસ ઈન્ડિયા દ્વારા ડિઝાઈન કરવામાં આવ્યું હતું, જે ભારત સરકારના ઉદ્યોગ અને આંતરિક વેપારના પ્રમોશન વિભાગ  દ્વારા ટેક્નોલોજી એપ્લિકેશન માટે વિજ્ઞાન અને ટેકનોલોજી વિભાગ ની સ્વાયત્ત સંસ્થા નોર્થ ઈસ્ટ સેન્ટર ફોર ટેકનોલોજી એપ્લિકેશન એન્ડ રિચ ના સમર્થન સાથે માન્યતા પ્રાપ્ત સ્ટાર્ટ-અપ છે. ઉત્તર પૂર્વના પહાડી પ્રદેશોમાં સરળ પરિવહન માટે યોગ્ય ઉત્પાદન NERમાં થશે. પેટન્ટ ભરવાની પ્રક્રિયા ચાલુ છે.
તાજેતરના રોગચાળા દરમિયાન, શ્વાસની તકલીફથી પીડાતા દર્દીઓ માટે ઓક્સિજનની વ્યવસ્થા કરવી એક મોટો પડકાર બની ગયો હતો. પલ્મોનરી, શ્વસન અને ટ્રોમા ના દર્દીઓ માટે પરંપરાગત ઓક્સિજન સહાયક તકનીકો સામુદાયિક આઉટરીચમાં, સમય માંગી લેતી, ખર્ચાળ અને જરૂરી અત્યાધુનિક સાધનો અને પ્રક્રિયાઓ હોવાનું જણાયું હતું. જરૂરિયાતના સમયે ખાસ કરીને દૂરના વિસ્તારોમાં પહોંચવું મુશ્કેલ હતું.
ભવિષ્યમાં સમાન પરિસ્થિતિઓને ધ્યાનમાં રાખીને, સ્ટાર્ટ-અપને ફીલ્ડ-પોર્ટેબલ સ્માર્ટ બેગ પેક ઇમરજન્સી કીટ-આધારિત ઓક્સિજન રિફિલર વિકસાવવાનો વિચાર આવ્યો, જેને કોવિડ-19 અને અન્ય કટોકટીમાં જીવન આધાર માટે મોનિટરિંગ મોબાઇલ એપ્લિકેશન સાથે લિંક કરી શકાય છે.
આ ઉપકરણનો ઉપયોગ ફ્રન્ટલાઈન વર્કર્સ, પેરામેડિક્સ, ફાયર ટેન્ડરો, નર્સો, ડોકટરો દ્વારા તબીબી કટોકટી, આઘાત તેમજ આફતો દરમિયાન ઓક્સિજન સપોર્ટ માટે આરોગ્ય કર્મચારીઓને દૂષિત હવાના શ્વાસના જોખમથી બચાવવા માટે પણ કરી શકાય છે.
વિકસિત ઉત્પાદન હાલમાં માન્ય કરવામાં આવી રહ્યું છે, અને ડિઝાઇનમાં સુધારો કરવામાં આવી રહ્યો છે.
ફીલ્ડ-પોર્ટેબલ સ્માર્ટ બેગ પેક ઇમરજન્સી કીટ-આધારિત ઓક્સિજન રિફિલર
બેકપેક સાથે ફીલ્ડ-પોર્ટેબલ ઈમરજન્સી કીટ-આધારિત ઓક્સિજન રિફિલરનો પ્રોટોટાઈપ
Field-portable smart bag pack emergency kit-based oxygen refiller
Prototype of Field-portable emergency kit-based oxygen refiller with backpack
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
માહિતી અને પ્રસારણ મંત્રાલય
પ્રિન્ટ અને ઇલેક્ટ્રોનિક મીડિયા માટે એડવાઇઝરી
દેશનાં વિવિધ વિસ્તારોમાં કોરોનાવાયરસ સાથે સંબંધિત હાલની ઘટનાઓમાં મીડિયાકર્મીઓ કોવિડ19નો ભોગ બન્યાં છે. આ બાબતને ધ્યાનમાં રાખીને માહિતી અને પ્રસારણ મંત્રાલયે આજે તમામ પ્રિન્ટ અને ઇલેક્ટ્રોનિક મીડિયા માટે એક એડવાઇઝરી ઇશ્યૂ કરવામાં આવી છે.
મંત્રાલયે સલાહ આપી છે કે, રિપોર્ટરો, કેમેરામેન, ફોટોગ્રાફર વગેરે સહિત કોવિડ-19 સાથે સંબંધિ ઘટનાને કવર કરતાં મીડિયાકર્મીઓ દેશનાં વિવિધ વિસ્તારોમાં કામ કરે છે અને વિવિધ સ્થળો, નિયંત્રણ ઝોન, હોટસ્પોટ અને અન્ય કોવિડ અસરગ્રસ્ત વિસ્તારોમાં પ્રવાસ કરે છે. તેઓ તેમની ફરજ અદા કરતાં સ્વાસ્થ્ય અને એની સાથે સંબંધિત સાવચેતીઓ રાખી શકે છે. મંત્રાલયે મીડિયા હાઉસોના મેનેજમેન્ટને પણ ફિલ્ડ અને ઓફિસ સ્ટાફની જરૂરી સારસંભાળ રાખવા પણ વિનંતી કરી છે.
માહિતી અને પ્રસારણ મંત્રાલયની વેબસાઇટ પર સંપૂર્ણ એડવાઇઝરીની લિન્ક નીચે મુજબ છેઃ
https://mib.gov.in/sites/default/files/Advisory%20to%20Print%20and%20Electronic%20Media.pdf
GP/DS
(